open-index/open-wikipedia-markdown huggingface dataset:
தெலுக் பாத்திக்

**தெலுக் பாத்திக்** (ஆங்கிலம்: *Teluk Batik*; மலாய்: *Teluk Batik*; சீனம்: 直落蜡染) என்பது மலேசியா, பேராக் மாநிலம், மஞ்சோங் மாவட்டத்தில் (*Manjung District*) அமைந்துள்ள ஒரு கடற்கரை நகரம் ஆகும். பங்கோர் தீவை எதிர்நோக்கி அமைந்து இருக்கும் இந்தக் கடற்கரை நகரத்திற்கு அருகில் லூமுட், சித்தியவான் ஆகிய நகரங்கள் உள்ளன.

லூமுட் நகரத்தில் இருந்து 9.6 கி.மீ. தொலைவில் உள்ள இந்த நகரம், பேராக் மாநிலத்த்ல் மிகவும் புகழ்பெற்ற கடற்கரை நகரமாக அறியப்படுகிறது. இந்த நகரத்தின் கடற்கரை ஓர் அழகான விரிகுடாவில் அமைந்துள்ளது. விரிகுடாவின் ஒவ்வொரு முனையிலும் உயரமான நிலப்பரப்புகளுடன், காடுகளால் சூழப்பட்டு உள்ளது. தென்னை மரங்கள் மற்றும் இதர வகை ஊசியிலை மரங்களால் சூழப்பட்டு நிழலையும் வெப்பமண்டலச் சூழலையும் வழங்குகிறது.

## சுத்தமான கடற்கரை

1960-ஆம் ஆண்டுகளில்தான் இந்த இடம் கண்டுபிடிக்கப்பட்டது. அதுவரையில் இது ஒரு காடுகள் நிறைந்த இடமாக இருந்தது. கடல் நீர் சுத்தமாகவும், கடற்கரை மணல் மிக மென்மையாகவும் உள்ளது. தெலுக் பாத்திக் கடற்கரையின் சுற்றியுள்ள மலைப்பகுதிகளில் குரங்கு வகையைச் சேர்ந்த குட்டி குரங்குகளும் அதிகமாக உள்ளன.

இங்குள்ள பல சிறுகடைகளில் நினைவுப் பொருட்கள், நீச்சல் தொடர்பான பொருட்கள், தொப்பிகள் மற்றும் கொசுவச் சட்டைகள், கடற்கரை விரிப்புகள், ரப்பர் பந்துகள் போன்றவை விற்கப்படுகின்றன. அத்துடன் இங்குள்ள கடைகளில் சிற்றுண்டிகள், பானங்கள், பனிக்கூழ் போன்றவையும் விற்கப்படுகின்றன. கழிப்பறைகள், குளியலறைகள் மற்றும் உடை மாற்றும் அறைகள் வழங்கப்பட்டுள்ளன.

கடற்கரையில் அதன் சொந்த கண்காணிப்பு கோபுரமும் (Baywatch Tower) உள்ளது. அங்கு உயிர் பாதுகாப்பு காவலர்கள் பயணிகளின் பாதுகாப்பில் ஈடுபட்டு வருகின்றனர்.

## மேற்கோள்கள்

## மேலும் காண்க
* பங்கோர் தீவு
* லூமுட்
* சித்தியவான்
* ஸ்ரீ மஞ்சோங்
* ஆயர் தாவார்
* பந்தாய் ரெமிஸ்
* மஞ்சோங் மாவட்டம்	

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக் நகரங்கள்
விக்ரம் சிங் ஜக்கல்

**விக்ரம் சிங் ஜக்கல்** (*Vikram Singh Jakhal*) ஓர் இந்திய அரசியல்வாதி ஆவார். இவர் இராசத்தான் சட்டமன்ற உறுப்பினராகப் பணியாற்றுகிறார். இவர் பாரதிய ஜனதா கட்சியின் உறுப்பினராக நவல்கர் சட்டமன்றத் தொகுதியைப் பிரதிநிதித்துவப்படுத்துகிறார்.

2023 இராசத்தான் சட்டப் பேரவைத் தேர்தலைத் தொடர்ந்து, இவர் நவல்கர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் இந்தியத் தேசிய காங்கிரசின் வேட்பாளரான ராஜ்குமார் சர்மாவை 23,180 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:ராஜஸ்தான் நபர்கள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
ரிது பனாவத்

**ரிது பனாவத்** (*Ritu Banawat*)(25 சனவரி 1984) என்பவர் இந்திய அரசியல்வாதியும் இராசத்தான் மாநில சட்டமன்ற உறுப்பினரும் ஆவார். இவர் இராசத்தான் சட்டமன்றத்திற்கு 2023ஆம் ஆண்டு நடைபெற்ற தேர்தலில் பயானா சட்டமன்றத் தொகுதியில் போட்டியிட்டு வெற்றி பெற்றார். பனாவத் சுயேச்சையாகப் போட்டியிட்டு வெற்றி பெற்றார். இவர் பெற்ற வாக்குகள் 105,749.

## மேற்கோள்கள்

பகுப்பு:வாழும் மக்கள்
பகுப்பு:இராசத்தான் சட்டமன்ற உறுப்பினர்கள்
பகுப்பு:1984 பிறப்புகள்
பால்முகுந்த் ஆச்சார்யா

**பால்முகுந்த் ஆச்சார்யா** (*Balmukund Acharya*)(பிறப்பு: சனவரி 1, 1976) என்பவர் ஓர் இந்திய அரசியல்வாதி ஆவார். இவர் தற்போது ஜெய்ப்பூர் ஆவா மகால் தொகுதியைப் பிரதிநிதித்துவப்படுத்தும் இராசத்தான் சட்டமன்ற உறுப்பினராகப் பணியாற்றுகிறார். இவர் பாரதிய ஜனதா கட்சியின் உறுப்பினர் ஆவார்.

## தனிப்பட்ட வாழ்க்கை
ஆச்சார்யா இந்து மதத்தின் பிரிவான **ஹதோஜ் தாம் ஜெய்ப்பூரின்** ஆச்சார்யா ஆவார்.

## அரசியல் வாழ்க்கை
2023 இராசத்தான் சட்டப் பேரவைத் தேர்தலைத் தொடர்ந்து, ஜெய்ப்பூரில் உள்ள ஆவா மகால் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்


பகுப்பு:1976 பிறப்புகள்
பகுப்பு:வாழும் மக்கள்
பகுப்பு:இராசத்தான் சட்டமன்ற உறுப்பினர்கள்
கூகல், (தேவதுர்கா)

**கூகல்** (*Googal*) இந்தியாவின் கர்நாடக மாநிலத்தில் உள்ள ராய்ச்சூர் மாவட்டத்தின் தேவதுர்கா தாலுக்காவில் உள்ள ஒரு கிராமமாகும். சில சமயங்களில் இக்கிராமம் கூகுள் எனவும் உச்சரிக்கப்படுகிறது. கூகல் கிராமம் கிருட்டிணா நதிக்கரையில் அமைந்துள்ளது. அல்லாமா பிரபுவுக்கு அர்ப்பணிக்கப்பட்ட குகைக் கோயிலுக்கு இக்கிராமம் பிரபலமானதாகும். கூகல் என்ற பெயர் பாடும் கல் என்ற பொருள் கொண்ட கூகுவ கல்லு என்ற சொற்களிலிருந்து வந்ததாக இங்கு நம்பபபடுகிறது. அதாவது நதி நீர் தாக்கும் போது ஒலி எழுப்பும் பாறைகளிலிருந்து இச்சொற்கள் பெறப்பட்டது என்று புராணக்கதை கூறுகிறது. மாவட்டத் தலைமையகமான ராய்ச்சூரில் இருந்து கூகல் கிராமம் 50 கி.மீ. தொலைவில், வடமேற்கு திசையில் அமைந்துள்ளது.

இந்திய மக்கள் தொகை கணக்கெடுப்பு 2011 தகவலின்படி குகால் கிராமத்தின் இருப்பிடக் குறியீடு அல்லது கிராமக் குறியீடு 600637 ஆகும். குகால் கிராமம் துணை மாவட்டத் தலைமையகமான தேவதுர்காவிலிருந்து 24 கி.மீ. தொலைவிலும், மாவட்டத் தலைமையகமான ராய்ச்சூரில் இருந்து 40 கி.மீ. தொலைவிலும் அமைந்துள்ளது. 2009 புள்ளிவிவரங்களின்படி, குகால் கிராமம் ஒரு கிராம பஞ்சாயத்து ஆகும்.

## மேலும் காண்க
*மசுக்கி
*ராய்ச்சூர்

## மேற்கோள்கள்

பகுப்பு:கர்நாடகம்
பகுப்பு:ராய்ச்சூர் மாவட்டம்
தயோதயோனைல் புளோரைடு

**தயோதயோனைல் புளோரைடு** (*Thiothionyl fluoride*) என்பது S=SF2 என்ற மூலக்கூற்று வாய்பாடால் விவரிக்கப்படும் ஒரு வேதிச் சேர்மமாகும்.  F−S−S−F என்று அமைப்பு வாய்பாட்டாலும் இதை குறிப்பிடுவர். கந்தகமும் புளோரினும் சேர்ந்து உருவாகும் இச்சேர்மம்  இருகந்தக இருபுளோரைடு சேர்மத்தின் சமபகுதியமாகக் கருதப்படுகிறது.

## தயாரிப்பு
நைட்ரசன் முப்புளோரைடுடன் கந்தகத்தை சேர்த்து வினைபுரியச் செய்தால் தயோதயோனைல் புளோரைடு உருவாகிறது.

::NF3 + 3 S → S=SF2 + NSF

இது கார உலோக புளோரைடுகளுடன்  தொடர்பு கொள்ளும்போது இருகந்தக இருபுளோரைடிலிருந்து உருவாகிறது.

பொட்டாசியம் புளோரோசல்பைட்டு மற்றும் இருகந்தக இருகுளோரைடு ஆகியவவை வினையில் ஈடுபட்டாலும் தயோதயோனைல் புளோரைடு உருவாகிறது. 

2 KSO2F + S2Cl2 → S=SF2 + 2 KCl + 2 SO2
## பண்புகள்
தயோதயோனைல் புளோரைடு ஒரு நிறமற்ற வாயுவாகும். உயர் அழுத்தம் மற்றும் வெப்பநிலையில் இது கந்தக டெட்ராபுளோரைடு மற்றும் கந்தகமாக சிதைகிறது.

:2 S=SF2 → SF4 + 3 S

ஐதரசன் புளோரைடுடன் தயோதயோனைல் புளோரைடு வினைபுரிந்து கந்தக டெட்ராபுளோரைடும் ஐதரசன் சல்பைடும் உருவாகின்றன.

:S=SF2 + 2 HF → SF4 + H2S

தாழ் வெப்பநிலையில் கந்தக இருபுளோரைடுடன் ஒடுக்க வினையில் ஈடுபட்டு 1,3-இருபுளோரோ-முச்சல்பேன்-1,1-இருபுளோரைடாக ஒடுங்குகிறது

S=SF2 + SF2 → FS−S−SF3

## மேற்கோள்கள்


பகுப்பு:கந்தகச் சேர்மங்கள்
பகுப்பு:புளோரைடுகள்
பன்வர் லால் சர்மா

**பன்வர் லால் சர்மா** (*Bhanwar Lal Sharma*) என்பவர் இந்திய அரசியல்வாதியும் இராசத்தானில் பாரதிய ஜனதா கட்சியின் முன்னாள் மாநிலத் தலைவரும் ஆவார். இவர் இராசத்தானின் ஆவா மகால் தொகுதியின் சட்டமன்ற உறுப்பினராக 1977 முதல் 2003 வரை பதவி வகித்தார். இவர் இராசத்தான் அரசில் உயர்கல்வி மற்றும் விளையாட்டுத்துறை அமைச்சராக இருந்தவர்.

சர்மா 29 மே 2020 அன்று தனது 95 வயதில் கோவிட் பெருந்தொற்று காரணமாக இறந்தார்.

## மேற்கோள்கள்

பகுப்பு:1925 பிறப்புகள்
பகுப்பு:2020 இறப்புகள்
பகுப்பு:இராசத்தான் சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
மசாகிதோ அன்சாய்

**மசாகிதோ அன்சாய்** (*Masahito Anzai*,安斎 正人,மசாடோ அஞ்சாய்,             
பிறப்பு :01-சூன்-1945) சப்பானிய சமூக விஞ்ஞானி மற்றும் தொல்பொருள் ஆராய்ச்சியாளர் ஆவார். தோகோகு கலை மற்றும் வடிவமைப்பு பல்கலைக்கழகத்தின் பேராசிரியர் ஆவார்.

## சுயசரிதை
1970 ஆம் ஆண்டு தொல்லியல் துறையில் டோக்கியோ பல்கலைக்கழகத்தில் பட்டம் பெற்ற இவர், பல ஆண்டுகளாக அதே பல்கலைக்கழகத்தில் உதவியாளராக இருந்தார். ஆனால் 2008 ஆம் ஆண்டு தோகோகு கலை மற்றும் வடிவமைப்பு பல்கலைக்கழகத்தில் பேராசிரியராக நியமிக்கப்பட்டார். இவர் குறிப்பாக சமூக தொல்லியல் மற்றும் பழங்கால சமூகத்தின் கட்டமைப்பில் பல புத்தகங்கள் மற்றும் ஆவணங்களை எழுதியுள்ளார். இவர் 2006 ஆம் ஆண்டு *பழங்காலக் காலத்தில் பிராந்திய காலவரிசையின் ஒரு ஆய்வின்* ஆசிரியராக இருந்தார். 2010 ஆம் ஆண்டு முதல் இவரது மிக சமீபத்திய பணி காலநிலை மாற்றத்தின் தொல்லியல் மற்றும் நவமன் கலாச்சாரத்தில் காலநிலை மாற்றம் ஆகியவற்றில் கவனம் செலுத்துகிறார்.

## இணைப்புகள்
* சினி

## மேற்கோள்கள்

பகுப்பு:வாழும் மக்கள்
பகுப்பு:1945 பிறப்புகள்
பகுப்பு:தொல்லியலாளர்கள்
இத்தாலியின் தூதரகம், பெர்லின்

thumb| தூதரகம்.
**இத்தாலிய தூதரகம், பெர்லின்** (*Italian Embassy in Berlin*) ஜெர்மனிக்கான இத்தாலிய குடியரசின் அரசதந்திர பணி மற்றும் ஜெர்மனிக்கான இத்தாலியின் தூதரின் இருக்கை ஆகும்.  ஜெர்மனிக்கு ரோமில் ஒரு தூதரகம் உள்ளது மற்றும் மிலன் மற்றும் நாபொலியில் தூதரகங்கள் உள்ளன. ஜெர்மனிக்கும் இத்தாலிக்கும் இடையிலான உறவுகள் இத்தாலியின் ஒருங்கிணைப்புக்குப் பிறகு நிறுவப்பட்டன. இரண்டு மாநிலங்களும் வரலாற்று ரீதியாக, ஆஸ்திரிய சாம்ராஜ்யத்திற்கு எதிராக ஒன்றாகப் போராடியதிலிருந்து ஒரு சிறப்பு உறவை அனுபவித்து வருகின்றன. இத்தாலியும் ஜெர்மனியும் முக்கூட்டணியின் ஒரு பகுதியாக இருந்தன, இருப்பினும் அவை பெரும் போரின் போது எதிரிகளாக இருந்தன.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம் 

பகுப்பு:செருமனி
மைக்ரிசாலசு உத்தாரகட்டி

**மைக்ரிசாலசு உத்தாரகட்டி** (*Micrixalus uttaraghati*) என்பது மைக்ரிசாலிடே குடும்பத்தில் உள்ள ஒரு தவளை சிற்றினமாகும். இது இந்தியாவின் மேற்குத் தொடர்ச்சி மலைகளில் மட்டுமே காணப்படுகிறது .

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும்.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
மேக்ரோமியா இராடா

**மேக்ரோமியா இராடா** (*Macromia irata*) என்பது *மேக்ரோமிடே* குடும்பத்தில் உள்ள தட்டாரப்பூச்சி சிற்றினமாகும். இது இந்தியாவில் மேற்குத் தொடர்ச்சி மலைகளில் மட்டுமே காணப்படும் அகணிய உயிரி ஆகும்.

## விளக்கம்
*மே. இராடா* மரகத-பச்சை நிற கண்கள் கொண்ட நடுத்தர அளவிலான தட்டாரப்பூச்சி ஆகும். இதன் மார்பு முதுகு அடர் பச்சை உலோக நிறத்திலும், பக்கவாட்டுப் பகுதி அடர் சிவப்பு-பழுப்பு நிறமாகவும், எலுமிச்சை-மஞ்சளால் குறிகளுடன் காணப்படும். கருப்பு வயிற்றுப்பகுதியானது எலுமிச்சை மஞ்சளால் குறிகளுடன் காணப்படும். உடலின் இரண்டாவது கண்டத்தின் மையத்தில் ஓரீணை வைர வடிவ புள்ளிகள் முத்துக்குப்பகுதியில்  கண்டத்தினை இரண்டாகப் பிரித்துக் காட்டுகின்றன. இந்தப் பிரிவின் வயிற்றுப் பகுதி ஓரங்கள் அடிவாரத்தில் பரந்த மஞ்சள் நிறத்திலிருக்கும். மூன்றாவது கண்டத்தில் ஓரீணை முக்கோணப் புள்ளிகள் முதுகுபுற மையத்தில் காணப்படும். கண்டங்கள் 4 முதல் 6 வரை, ஓரிணை  புள்ளிகள் நடு முதுகில் உள்ளன. ஏழாவது கண்டத்தின் அடித்தளத்தில் மூன்றில் ஒரு பங்கிலிருந்து பாதி வரை மஞ்சள் நிறத்திலானது. கண்டம் 8 குறுகிய அடித்தள வளையத்தைக் கொண்டுள்ளது. கண்டங்கள் 9 மற்றும் 10-இல் எவ்வித குறியீடுகளும் இல்லை. குத இணைப்புகள் கருப்பு நிறத்திலானது.

## வாழிடம்
இது பொதுவாக நீரோடைகளுக்கு அருகில் வனச் சாலைகளில் காணப்படும். இது மற்ற *மேக்ரோமியா* சிற்றினங்களிலிருந்து கண்டம் இரண்டில் காணப்படும் இரட்டை வைர வடிவ சேணம் மூலம் வேறுபடுகிறது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தட்டாரப்பூச்சி
பினஸ் வாங்கி

**பினசு வாங்கீ** (*Pinus wangii*)  அல்லது  பொதுவாக **குவாங்டாங் வெண் பைன்** ( சீனம் )  என்பது பினாசியே குடும்பத்தில் உள்ள ஒரு ஊசியிலை இனமாகும்.

இது கான் மரபியல் பேராசிரியரான டாக்டர் ஷாவோ-பிங் வாங்  என்பவரின் பெயரால்  பெயரிடப்பட்டது. 

## பரவல்
இந்த பைன் மரம் தெற்கு சீனாவின் யுனான் மாகாணத்தை தாயகமாகக் கொண்டது, அங்கு வென்ஷான் ப்ரிஃபெக்சரில் இரண்டு  இனங்கள்  வாழ்கின்றன.  இது வடக்கு வியட்நாமில் நிகழுமா என்பது  உறுதியற்றது. 

*பைனசு வாங்கீ* என்பது பன்னாட்டுத் தாவரவியல் செம்பட்டியலில் அழிந்து வரும் இனமாகும், தொடர்ந்து மரவெட்டலால் அச்சுறுத்தப்படுகிறது.  இது சீனாவில் இரண்டாம் தர தேசியப் பாதுகாப்பின் கீழ் உள்ளது. 

## மேற்கோள்கள்

பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:அருகிய தாவரங்கள்
நீப்பத்துறை சென்னம்மாள் கோயில்

**நீப்பத்துறை சென்னம்மாள் கோயில்** என்பது இந்தியாவின், தமிழ்நாட்டில் தர்மபுரி மாவட்டம், டி. அம்மாபேட்டை என்ற ஊரில் அமைந்துள்ள ஒரு அம்மன் கோயிலாகும்.

## அமைவிடம்
சென்னம்மாள் கோயிலானது தருமபுரி மாவட்டம் அரூர் அருகே உள்ள வேடகட்டமடுவு ஊராட்சிக்கு உட்பட்ட டி. அம்மாபேட்டை என்ற சிற்றூரில் அமைந்துள்ளது. இக்கோயிலானது தருமபுரி மாவட்டம் மற்றும் திருவண்ணாமலை மாவட்டம் ஆகியவற்றுக்கு இடையில் பாயும் தென்பெண்ணை ஆற்றின் நடுவில் உள்ள பாறையில் அமைந்துள்ளது. இக்கோயில் தருமபுரி மாவட்டத்தின் எல்லைக்கு உட்பட்டது என்றாலும், திருவண்ணாமலை மாவட்டம் நீப்பத்துறை கிராமத்தின் வழியாக ஆற்றில் அமைக்கபட்ட தரைப்பாலம் வழியாகவே கோயிலுக்கு செல்ல முடியும்.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. இது பரம்பரை அறங்காவலர் அமைப்பால் நிர்வகிக்கப்படுகிறது.

## விழாக்கள்
இக்கோயிலில் ஆடிப்பெருக்கு விழா சிறப்பாகக் கொண்டாடப்படுகிறது. அப்போது சுற்றுப்புற மாவட்டங்களில் இருந்து இலட்சக் கணக்கான பக்தர்கள் இங்கு வருகை புரிந்து அம்மனை வழிபடுவர்.

## மேற்கோள்கள்

பகுப்பு:தர்மபுரி மாவட்டத்திலுள்ள அம்மன் கோயில்கள்
அயோடின் மோனோகுளோரைடு

**அயோடின் மோனோகுளோரைடு** (*Iodine monochloride*) என்பது ICl என்ற மூலக்கூற்று வாய்பாடால் விவரிக்கப்படும் ஒரு வேதிச் சேர்மமாகும். ஆலசனிடை சேர்மமாக உருவாகும் இச்சேர்மம் செம்-பழுப்பு நிறத்தில் காணப்படுகிறது. அறை வெப்பநிலைக்கு அருகில் உருகும். அயோடின் மற்றும் குளோரின் ஆகியவற்றுக்கிடையிலான மின்னெதிர்தன்மையில் உள்ள வேறுபாடு காரணமாக, இந்த மூலக்கூறு மிகவும் இரசாயன முனைவுத்தன்மை கொண்டுள்ளது. மற்றும் I+ அயனியின் ஆதாரமாகவும் செயல்படுகிறது. 1814 ஆம் ஆண்டில் கே-லுசாக்கு என்பவரால் இச்சேர்மம் கண்டுபிடிக்கப்பட்டது. அயோடின் மோனோகுளோரைடு முதன் முதலில் கண்டறியப்பட்ட ஆலசனிடை சேர்மம் ஆகும்.
## தயாரிப்பு
கீழுள்ள சமன்பாட்டின் படி, 1:1 மோலார் விகிதத்தில் ஆலசன்கள் இரண்டையும் இணைப்பதன் மூலம் அயோடின் மோனோகுளோரைடு தயாரிக்கப்படுகிறது.

::I2 + Cl2 → 2 ICl

அயோடின் படிகங்கள் வழியாக குளோரின் வாயு அனுப்பப்படும் போது, அயோடின் மோனோகுளோரைடின் பழுப்பு நீராவியை  கவனிக்க முடியும். அடர் பழுப்பு அயோடின் மோனோகுளோரைடு திரவம் சேகரிக்கப்படுகிறது. அதிகப்படியான குளோரின் அயோடின் மோனோகுளோரைடை அயோடின் முக்குளோரைடாக மாற்றியமைக்கிறது:

::ICl + Cl2 ⇌ ICl3

## பல்லுருக்கள்
அயோடின் மோனோகுளோரைடு  இரண்டு உருக்களைக் கொண்டுள்ளது; கருப்பு நிற ஊசிகளாகக் காணப்படும் (செலுத்தப்படும் ஒளியால் சிவப்பு நிறம்) α-ICl, 27.2 ° செல்சியசு வெப்பநிலையில்  உருகும். மற்றொன்று கருப்பு நிற தகடுகளாகக் காணப்படும் β-ICl (செலுத்தப்படும் ஒளியால் சிவப்பு நிறம்) 13.9 ° செல்சியசு வெப்பநிலையில் உருகும். 

இரண்டு பல்லுருக்களின் படிக அமைப்புகளிலும் மூலக்கூறுகள் குறுக்கு நெடுக்கான சங்கிலிகளில் அமைக்கப்பட்டிருக்கும். β-ICl, P21/c என்ற இடக்குழுவுடன் ஒற்றைச்சரிவச்சு படிகவமைப்பில் காணப்படும்.
## வினைகள்
அயோடின் மோனோகுளோரைடு HF மற்றும் HCl போன்ற அமிலங்களில் கரையக்கூடியது ஆனால் தூய நீருடன் வினையில் ஈடுபட்டு HCl, அயோடின் மற்றும் அயோடிக் அமிலத்தை உருவாக்குகிறது.
::Cl + H2O → HCl + HI + 1⁄2O2 
::2 ICl + H2O → 2 HCl + I2 + 1⁄2O2
::5 ICl + 3 H2O → 5 HCl + HIO3 + 2 I2
## பயன்கள்
கரிமத் தொகுப்பு வினைகளில் ICl ஒரு பயனுள்ள வினையாக்கியாகும். சில அரோமாட்டிக்கு அயோடைடுகளின் தயாரிப்பில் எலக்ட்ரான் கவரி அயோடின் மூலமாக இது பயன்படுத்தப்படுகிறது. அயோடின் மோனோகுளோரைடு C-Si பிணைப்புகளையும் பிளவுபடுத்துகிறது.

ICl சேர்மம் ஆல்க்கீன்களில் உள்ள இரட்டைப் பிணைப்புகளுடன் சேர்ந்து குளோரோ-அயோடோ ஆல்கேன்களை கொடுக்கிறது. 

:RCH=CHR′ + ICl → RCH(I)–CH(Cl)R′

சோடியம் அசைடு முன்னிலையில் இத்தகைய வினைகள் நடக்கும் பொழுது அயோடோ-அசைடு RCH(I)–CH(N3)R′ உருவாகும்.

அசிட்டிக் அமிலத்தில் கரைந்த அயோடின் மோனோகுளோரைடு கரைசல் ஒரு பொருளின் அயோடின் மதிப்பை தீர்மானிக்கப் பயன்படுகிறது.

குளோரேட்டுடன் வினையாற்றுவதன் மூலம் அயோடேட்டுகளைத் தயாரிக்கவும் இதைப் பயன்படுத்தலாம். குளோரின் ஓர் உடன் விளைபொருளாக வெளியிடப்படுகிறது.

அயோடின் மோனோகுளோரைடு என்பது லூயிசு அமிலமாகும்.  இது இருமெத்தில் அசிட்டமைடு  மற்றும் பென்சீன் போன்ற லூயிசு காரங்களுடன் 1:1 கூட்டுசேர் பொருள்களை உருவாக்குகிறது.

## மேற்கோள்கள்


பகுப்பு:அயோடின் சேர்மங்கள்
பகுப்பு:குளோரைடுகள்
பகுப்பு:ஆக்சிசனேற்றிகள்
பகுப்பு:இடைஉப்பீனி சேர்மங்கள்
பகுப்பு:ஈரணு மூலக்கூறுகள்
கோபல்ல கிராமம்

**கோபல்ல கிராமம்** (*Gopalla Grammam*)  என்பது கி. ராஜநாராயணன்  எழுதிய தமிழ் புதினமாகும். இதன் தொடர்ச்சியாக, *கோபல்லபுரத்து மக்கள்*  1989 இல் வெளியானது.

## கதை

## பருந்துப் பார்வை
இந்தியாவின் இன்றைய ஆந்திரப் பிரதேசத்தில் உள்ள ஒரு சிறிய கிராமத்தில் உள்ள ஒரு பெரிய குடும்பத்தினர், தெற்கே பயணித்து, இறுதியில் தமிழ்நாட்டின் கோவில்பட்டிக்கு அருகே ஒரு இடத்தைக் கண்டறிந்து குறியேறுவது பற்றி இப்புதினம் விவரிக்கிகிறது. இந்த புதினத்தில் ஆந்திரத்தில் மொகலாய மன்னர்களின் காலக்கட்டம், இந்தியாவின் தென் பகுதியில் உள்ள பிற இராச்சியங்களின் மாற்றங்கள், இந்தியா மீதான பிரித்தானியர் படையெடுப்பு, பின்னர் இந்திய விடுதலைப் போராட்டத்தின் ஒரு பகுதி ஆகியவை அடங்கியுள்ளன. கி. ராஜநாராயணன் தென்னிந்தியாவின் வாய்மொழி மரபுகளில் புலம்பெயர்தல் பற்றிய கதைகளின் தொகுப்பாக இதில் குறிப்பிட்டுள்ளார். கதையின் ஊடாக, தென்னிந்தியாவில் நவீன உள்கட்டமைப்பு உருவாவதை புதினம் காட்டுகிறது. ஆங்கிலேயர் ஆட்சியை இந்திய மக்கள் எப்படி ஏற்றுக்கொண்டார்கள் என்பதற்கான அரிதான ஆவணப்படுத்தப்பட்ட நிகழ்வுகளையும் இந்தப் புதினம் காட்டுகிறது.

## பாராட்டுகள்
இதன் தொடர்ச்சியான *கோபல்லபுரத்து மக்கள்* 1991 இல் சாகித்ய அகாடமி விருதைப் பெற்றது. எழுத்தாளரும் இலக்கிய விமர்சகருமான ஜெயமோகன் கோபல்ல கிராமம் மற்றும் அதன் தொடர்ச்சியான கோபல்லபுரத்து மக்கள் பற்றிய விரிவான விமர்சனத்தை எழுதினார். மேலும் புதினங்களில் ஒரு புதிய வகையைத் தொடங்கிய முன்னோடி புதினங்களாக அவற்றைக் கருதுகிறார்.

*கோபல்ல கிராமம்* இரண்டு வெவ்வேறு பதிப்பகங்களால் ஆங்கிலத்தில் மொழிபெயர்க்கப்பட்டுள்ளது. விஷ்ணுபுரம் யு.எஸ்.ஏ மற்றும் எம் விஜயலட்சுமி ஆகிய இருவரும் கோபல்ல கிராமத்தை மொழிபெயர்த்துள்ளனர்.

## மேற்கோள்கள்

பகுப்பு:தமிழ்ப் புதினங்கள்
பிரடெரிக் சார்லசு பிரேசர்

**பிரடெரிக் சார்லசு பிரேசர்** (*Frederic Charles Fraser*)(15 பிப்ரவரி 1880, வூல்விச்சில் &#x2013; 2 மார்ச் 1963, லின்வுட்டி) என்பவர் தட்டாரப்பூச்சிகள் குறித்து நிபுணத்துவம் பெற்ற ஓர் இங்கிலாந்து நாட்டினைச் சார்ந்த பூச்சியியல் வல்லுநர் ஆவார். இவர் இள பேரையராக பதவியில் ஓர் அறுவை சிகிச்சை நிபுணராக இந்தியாவில் இராணுவ சேவையைத் தொடர்ந்தார். பிரேசர் தட்டாரப்பூச்சிகள் குறித்த ஆய்வுப் பணிகளுக்கு தன் வாழ்க்கையினை அர்ப்பணித்தார். இலண்டன் இயற்கை வரலாற்று அருங்காட்சியகத்தில் இவரது சேகரிப்பு பராமரிக்கப்படுகிறது. ஏ. எரிக் கார்ட்னருடன் பிரேசரின் கடிதப் பரிமாற்றம் இந்த அருங்காட்சியகத்தின் நூலகத்தில் உள்ளது. ஐரிஷ் தட்டாரப்பூச்சியியலாளர் நியால் மெக்நீலுடன் பிரேசரின் கடிதப் பரிமாற்றம் ஆக்சுபோர்டு பல்கலைக்கழக அருங்காட்சியகத்தில் உள்ளது. இவர் அரச பூச்சியியல் கழகத்தின் சக உறுப்பினராக இருந்தார்.

## தேர்ந்தெடுக்கப்பட்ட படைப்புகள்
* 1933 *[[The Fauna of British India, Including Ceylon and Burma]]* including Burma and Ceylon Odonata. 1. Introduction, Coenagriidae. New Delhi.423pp.
* 1934 *[[The Fauna of British India, Including Ceylon and Burma]]* including Burma and Ceylon Odonata. 2. Agriidae, Gomphidae. New Delhi.398 pp, 120 figures, 1 coloured plate.
* 1936 *[[The Fauna of British India, Including Ceylon and Burma]]* including Burma and Ceylon Odonata. 3. Cordulegasteridae, Aeshnidae, Libellulidae. 461 p.
* 1954 The Origin and Descent of the Order Odonata based on the Evidence of persistent archaic Characters. *Proceedings of the Royal Entomological Society of London*.Ser.B, 23: 89-95
* 1957 *A reclassification of the order Odonata* R. Zool. Soc. N.S.W., Sydney, Australia, 155 pp.
* 1960 *A handbook of the dragonflies of Australasia: with keys for the identification of all species* R. Zool. Soc. N.S.W., Sydney, Australia, 67 pp. + 27 plates.

## மேற்கோள்கள்

## ஆதாரங்கள்

* அனான். [எஃப்சி ஃப்ரேசர்] *என்டோம்.* *திங்கள்.* *மேக்.* , 99, 1963, பக்.&nbsp;96 ஒரு உருவப்படம் உட்பட.

## வெளி இணைப்புகள்

* Works by or about Frederic Charles Fraser at Internet Archive

பகுப்பு:1963 இறப்புகள்
பகுப்பு:1880 பிறப்புகள்
பகுப்பு:விலங்கியலாளர்கள்
ஆரிசின் (திரைப்படம்)

**ஆரிசின்** (*Origin (film)*) என்பது 2023 ஆம் ஆண்டு வெளியிடப்பட்ட ஆங்கிலத் திரைப்படம் ஆகும். இது  *அவா டுவெர்னே* (Ava DuVernay) எழுதி, இயக்கிய அமெரிக்க வாழ்க்கை வரலாற்று நாடகத் திரைப்படமாகும். இது இசபெல் வில்கர்சனின், *சாதி: நமது அதிருப்தியின் தோற்றம் * (Caste: The Origins of Our Discontents) என்ற புத்தகத்தை அடிப்படையாகக் கொண்டு எடுக்கப்பட்டதாகும். இது அமெரிக்காவில் இனவெறியை, ஒரு சாதி அமைப்பின் அடிப்படையில் விவரிக்கிறது.

ஜான் பெர்ந்தால், வேரா ஜோன் பெர்ந்தல், ஆட்ரா மெக்டொனால்ட், நீசி நாஷ்-பெட்ஸ், நிக் ஆஃபர்மேன், பிளேர் அண்டர்வுட் ஆகியோருடன் அவுன்ஜானு எல்லிஸ்-டெய்லர் வில்கர்சனாக நடித்துள்ளார்.

இத்திரைப்படமானது, 80வது வெனிஸ் சர்வதேச திரைப்பட விழாவில் கோல்டன் லயனுக்காக, செப்டம்பர் 6, 2023 அன்று திரையிடப்பட்டது. அதனால், *ஆரிசின்* விருதுக்காக தேர்ந்தெடுக்கப்பட்டது. பிறகு, நியான் நிறுவனத்தார், டிசம்பர் 8, 2023 அன்று சில குறிப்பிட்ட திரையரங்குகளில் வெளியிடப்பட்டது. பின்பு,  சனவரி 19, 2024 அன்று, பிற திரையரங்குகளில் திரையிட வெளியிட அனுமதியளித்தது.

## நூலின் தோற்றம்
எழுத்தாளர் இசபெல் வில்கர்சன் *சாதி: நமது அதிருப்திகளின் தோற்றம்*  என்ற நூலினை எழுதும்போது, மிகப்பெரிய தனிப்பட்ட வருத்தத்துடன் உலகளாவிய செய்திகளைப் பெற்று,  போராடி அறிந்து கொண்டதை, இந்நூலில் தனது எழுத்துநடையில் நூலினை அமைத்து, எழுதினார்.

## நடிகர்கள்

 

## படத்தயாரிப்பு
அக்டோபர் 2020 இல், இத்திரைப்படமானது, நெட்ஃபிக்ஸ்க்காக, *எங்கள் அதிருப்திகளின் தோற்றம்* (*Caste:_The_Origins_of_Our_Discontents*) பின்னர், இத்திரைப்படத்தைத் தழுவி, அவா டுவெர்னே எழுதி, தயாரித்து, இயக்குவார் என்று அறிவிக்கப்பட்டது. டுவெர்னே ஃபோர்டு அறக்கட்டளை, எமர்சன் கலெக்டிவ், பிவோடல் வென்ச்சர்ஸ் போன்றவற்றின் நிதியுதவிப் பெற்றார்.

டிசம்பர் 2022 இல், முதன்மை புகைப்படம் எடுத்தல்  பணி தொடங்கியது. நியூசிலாந்து இசைக்கலைஞர் ஸ்டான் வாக்கரின் " ஐ ஆம் (I am) " பாடலுடன் படம் முடிவடைகிறது. இப்பாடல்,  ஆங்கிலம் மற்றும் மாவோரி ஆகிய இருமொழிகளில் பாடி, பதிவு செய்யப்பட்டது.

## பட வெளியீடு
80வது வெனிஸ் சர்வதேச திரைப்பட விழாவில், செப்டம்பர் 6, 2023 அன்று, *இத்திரைப்படம்* திரையிடப்பட்டது. அங்குதான், இப்படம் கோல்டன் லயன் விருதுக்கு பரிந்துரைக்கப்பட்டது. இதற்கு முன் படத்தின் விநியோக உரிமையை நியான் நிறுவனம் வாங்கியது. 2023 டொராண்டோ சர்வதேச திரைப்பட விழாவில், செப்டம்பர் 11, 2023 அன்று திரையிடப்பட்டது. டிசம்பர் 8, 2023 அன்று, நியூயார்க், லாஸ் ஏஞ்சல்ஸில் சில வரையறுக்கப்பட்ட திரையரங்குகளில் வெளியீடப்பட்டது. ஜனவரி 19, 2024 அன்று, அனைத்து திரையரங்குகளிலும் வெளியிடப்பட்டது. இப்படத்தை, பிளாக் பியர் பிக்சர்ஸ், பிப்ரவரி 9, 2024 அன்று இங்கிலாந்தில் வெளியிட திட்டமிடப்பட்டுள்ளனர்.

### பாராட்டுகள்

## குறிப்புகள்

## வெளி இணைப்புகள்
* 

பகுப்பு:சமூகப் பிரச்சனைகள் குறித்தான இந்தியத் திரைப்படங்கள்
பகுப்பு:2023 திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:பி. ஆர். அம்பேத்கர் குறித்த திரைப்படங்கள்
மகாராட்டிர புலிகள் காப்பகங்கள்

alt=A tiger, laying among trees and plants, in the Tadoba Andhari Tiger Reserve|வலது|thumb| ததோபா அந்தாரி புலிகள் காப்பகம், மகாராட்டிரம்

**மகாராட்டிர  புலிகள் காப்பகங்கள்** (*Tiger reserves of Maharashtra*) என்பவை மகாராட்டிர மாநில தேசிய புலிகள் பாதுகாப்பு ஆணையத்தின் கீழ் உள்ள ஆறு அர்ப்பணிக்கப்பட்ட புலிகள் காப்பகங்களை குறிக்கிறது.  இக்காப்பகங்கள் புலி திட்டம் மூலம் அங்கு வாழும் புலிகளுக்கு  சட்டப்பூர்வ பாதுகாப்பை வழங்குகின்றன.  ஒட்டுமொத்தமாக 9,113 சதுர கிலோமீட்டர் பரப்பளவு இந்த  காப்பகங்களின் கட்டுப்பாட்டில் உள்ளதாக மதிப்பிடப்பட்டுள்ளது   மொத்த மாநில பரப்பளவில் இது 3% ஆகும்.

இரண்டு வனவிலங்கு சரணாலயங்களில் புலிகள் இருப்பதைக் காரணம் காட்டி, சுற்றுச்சூழல் ஆர்வலர்கள்  உம்ரெட் கர்கண்ட்லா வனவிலங்கு சரணாலயம் மற்றும் திபேசுவர் வனவிலங்கு சரணாலயம் ஆகியவற்றை புலிகள் காப்பகங்களாக அறிவிக்கும் திட்டத்தை முன்வைத்தனர். இந்நடவடிக்கை புலிகளின் மரபியல் பரவலை ஊக்குவிப்பதற்காக வெவ்வேறு காப்பகங்களுக்கு  இடையில் புலிகள் இடம்பெயர்வதற்காக ஒரு புலி நடைபாதையை உருவாக்கும் என்பது இதற்கான காரணமாகும். 2016 ஆம் ஆண்டு அக்டோபர் மாத நிலவரப்படி இந்த முன்மொழிவு நிராகரிக்கப்பட்டது. 

## வரலாறு
முன்னாள் பிரதமர் இந்திரா காந்தியின் முக்கிய திட்டமான புலிகள் திட்டத்தில் புலிகள் காப்பகங்கள் உருவாக்கப்பட்டன.புலிகள் செழித்து வளரவும், வேட்டையாடுபவர்களுக்கு எதிராக சட்டப்பூர்வ பாதுகாப்பைப் பெறவும் பாதுகாப்பான ஒரு சொர்க்கத்தை உருவாக்க இத்திட்டம் திட்டமிட்டது. 1973 ஆம் ஆண்டு புலிகள் திட்டத்தின் கீழ் அறிவிக்கப்பட்ட இந்தியாவின் முதல் ஒன்பது புலிகள் காப்பகங்களில் மேல்காட்டும் ஒன்றாகும். குகமால் தேசியப் பூங்கா இதன் மைய மண்டலமாகும். இதனுடன் மெல்காட் வனவிலங்கு சரணாலயம் மற்றும் இலையுதிர் காடுகள் நிறைந்த வன மண்டலங்களுடன் சேர்ந்துள்ளன. பின்னர், பல ஆண்டுகளாக, ஐந்து கூடுதல் காப்பகங்கள்  உருவாக்கப்பட்டன. 1955 ஆம் ஆண்டில் உருவாக்கப்பட்ட ததோபா தேசியப் பூங்கா, பழமையான தேசிய பூங்காக்களில் ஒன்றாகும். 1993 ஆம் ஆண்டு அந்தாரி வனவிலங்கு சரணாலயத்துடன் இணைந்ததன் மூலம் ததோபோ அந்தாரி புலிகள் காப்பகம் உருவானது.

## புலிகள் கணக்கெடுப்பு
2015 ஆம் ஆண்டு நிலவரப்படி, அனைத்து இந்திய மாநிலங்களிலும், மகாராட்டிர மாநிலம்  ஐந்தாவது பெரிய புலிகள் தொகையைக் கொண்டுள்ளது. மாநிலத்தில் புலிகளின் எண்ணிக்கை 2006 ஆம் ஆண்டில் 103 ஆக இருந்து 2010 ஆம் ஆண்டில் 169 ஆக சீரான உயர்வைக் காட்டியது. 2015 ஆம் ஆண்டில் சமீபத்திய கணக்கெடுப்பு 190 ஆக உயர்ந்துள்ளது, இது 2010 மற்றும் 2015 க்கு இடையில் 12% அதிகரிப்பாகும்.  2018 ஆம் ஆண்டின் நான்காவது புலிகள் கணக்கெடுப்பில் புலிகளின் எண்ணிக்கை 312   ஆக உயர்ந்துள்ளது.

## புலிகள் காப்பகங்களின் பட்டியல்

ஒவ்வொரு புலிகள் காப்பகத்திலும் உள்ள புலிகளின் எண்ணிக்கை குறிப்பிடப்படவில்லை. இவற்றை bigcatsindia.com இல் காணலாம்.

## மேற்கோள்கள்

பகுப்பு:இந்தியாவிலுள்ள புலிகள் காப்பகங்கள்
பகுப்பு:மகாராட்டிரம்
வைரமங்கலம் லட்சுமி நாராயணன்

**வைரமங்கலம் லட்சுமி நாராயணன்** (*Vairamangalam Lakshmi Narayanan*)(1928-2004) தமிழ்நாட்டைச் சேர்ந்த ஒரு கருநாடக இசைக் கலைஞர் ஆவார். இவர் பிரபல பாடகர் டி. கே ரங்காச்சாரியின் மாணவர்.

ஒரு பாடகராக லட்சுமி நாராயணன் பல்துறை பாடகர் ஆவார். இவரால் *[[இராகம்|ராகங்களின்]]* நுணுக்கங்களை மேம்படுத்தவும் வெளிப்படுத்தவும் முடியும். நளினகாந்தி, *நாயகி*, *நாராயணி*, *நாடகப்ரியா*, *நாகஸ்வரலி*, *தர்மவதி*, *ஜனரஞ்சனி*, *அந்தோலிகா* போன்ற மிகவும் தெளிவற்ற மற்றும் *அரிதாகப்* பயன்படுத்தப்படும் *ராகங்களில்* லட்சுமி நாராயணனால் விரிவாகப் பாட இயலும்.

## விருதுகள்
லட்சுமி நாராயணன் தனது திறமைக்காகப் பல விருதுகளைப் பெற்றுள்ளார். இவரது இசைப் பங்களிப்பிற்காக, இவர் இறப்பதற்குச் சற்று முன், தமிழ்நாடு அரசு அவருக்கு *கலைமாமணி* விருதினை இவருக்குக் வழங்கியது. *[[நாலாயிர திவ்வியப் பிரபந்தம்|திவ்ய பிரபந்தங்கள்]]* பற்றிய இவரது பணிக்காக, இந்திய அரசின் கலாச்சாரத் துறை 2000ஆம் ஆண்டில் இவருக்கு நிதியுதவியினை வழங்கியது.

## மேற்கோள்கள்

*

பகுப்பு:தமிழ்நாட்டுப் பாடகர்கள்
பகுப்பு:2004 இறப்புகள்
பகுப்பு:1928 பிறப்புகள்
பகுப்பு:கருநாடக இசைப் பாடகர்கள்
ஈராக்சிசன் மோனோபுளோரைடு

**ஈராக்சிசன் மோனோபுளோரைடு** (*Dioxygen monofluoride*) என்பது FO2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.  புளோரின் மற்றும் ஆக்சிசன் தனிமங்கள் சேர்ந்து இந்த இரும சேர்மம் உருவாகிறது. ஈராக்சிசன் மோனோபுளோரைடு குறைந்த வெப்பநிலையில் மட்டுமே நிலைப்புத்தன்மை கொண்டிருக்கும். அறியப்பட்ட பல ஆக்சிசன்  புளோரைடுகளில் இதுவும் ஒன்றாகும்.

## தயாரிப்பு
*ஈராக்சிசன் இருபுளோரைடை வெப்பச் சிதைவுக்கு உட்படுத்தினால் ஈராக்சிசன் மோனோபுளோரைடு கிடைக்கும்:

::O2F2 → F + O2F
::F + F → F2

*ஆர்கானில் உள்ள நீர்த்த ஆக்சிசன் மற்றும் புளோரின் தனிமங்கள் ஒளியாற் பகுப்பு மூலம் ஈராக்சிசன் மோனோபுளோரைடு சேர்மமாக மாறுகின்றன:

::F2 → 2F
::F + O2 → O2F

## பண்புகள்
ஈராக்சிசன் மோனோபுளோரைடு ஒரு வலுவான ஆக்சிசனேற்ற முகவர் ஆகும். ஓரச்சு அணு உலையில் இதை  தயாரிக்கலாம்.

## மேற்கோள்கள்

பகுப்பு:ஆக்சிசன் சேர்மங்கள்
பகுப்பு:ஆக்சிசனேற்றிகள்
பகுப்பு:அலோக ஆலைடுகள்
பகுப்பு:தனி உறுப்புகள்
பகுப்பு:ஆக்சிசன் புளோரைடுகள்
தீமோ

**தீமோ** (ஆங்கிலம்: *Temoh*; மலாய்: *Temoh*; சீனம்: 特莫) என்பது மலேசியா, பேராக் மாநிலம், பத்தாங் பாடாங் மாவட்டத்தில் (*Batang Padang District*); செண்டிரியாங் எனும் முக்கிமில் அமைந்துள்ள ஒரு சிறிய நகரம் ஆகும். 

கம்பார் - தாப்பா ஆகிய நகரங்களுக்கு இடையில் கம்பார் நகரத்தில் இருந்து 5 கி.மீ; தாப்பா நகரத்தில் இருந்து 8 கி.மீ; தொலைவில் தீமோ நகரம் உள்ளது. 

## பொது

இந்த நகரத்தின் பெயர் சுங்கை தேமு (*Sungai Temu*) எனும் ஆற்றில் இருந்து பெறப்பட்டது. ’தெமு’ என்பது இரண்டு ஆறுகளுக்கும் இடையே உள்ள ஒரு சந்திப்பு முனையாகும். இந்த இடத்திற்குப் பெயரிட பிரித்தானியர்கள் வந்தபோது, ​​அவர்கள் தற்செயலாக "தீமோ" என்று பெயரிட்டனர்.

## மேற்கோள்கள்

## மேலும் காண்க
* தாப்பா
* கம்பார்
* மாலிம் நாவார்
* பத்தாங் பாடாங் மாவட்டம்	

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக் நகரங்கள்
ஆர்ட்டெமிசியா அன்னுவா

**ஆர்ட்டெமிசியா அன்னுவா** (தாவர வகைப்பாட்டியல்: *Artemisia annua*) என்பது  சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள்   மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான,  "ஆர்டெமிசியா" பேரினத்தில், 407 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. 1753 ஆம் ஆண்டு கண்டறியப்பட்டது. இத்தாவரம், ஆத்திரேலியா கண்டம் நீங்கலாக பிற கண்டங்களில் காணப்படுகிறது. இது சீன மூலிகை மருத்துவத்தில் பயன்படுத்தப்படுகிறது. இதில் இருந்தே, மலேரியாவுக்கு மருந்து கண்டுபிடிக்கப்பட்டது.

## மேற்கோள்கள்

பகுப்பு:மூலிகைகள்
துரோங்

**துரோங்** (ஆங்கிலம்: *Terong*; மலாய்: *Terong*; சீனம்: 特隆) என்பது மலேசியா, பேராக் மாநிலம், லாருட், மாத்தாங், செலாமா மாவட்டத்தில் (*Larut, Matang and Selama District*) அமைந்துள்ள ஒரு சிறிய கிராமப்புற நகரம்; மற்றும் ஒரு முக்கிம் ஆகும்.

சங்காட் ஜெரிங்; பந்தாய் ரெமிஸ் ஆகிய இரு நகரங்களுக்கும் இடையில் அமைந்துள்ள இந்த நகரம், அதன் நீரின் தரம் மற்றும் அதன் நீர்வீழ்ச்சிக்கும் மிகவும் பிரபலமானது. அத்துடன் இந்தக் கிராமப்புற நகரம் ஒரு சிறிய நகரமாக இருந்தாலும் இயற்கையான சூழலைக் கொண்ட அழகிய கிராமமாக அறியப்படுகிறது. இயற்கைச் சூழலை விரும்பும் பலர் இந்தக் கிராம நகரத்திற்கு வருவது வழக்கம். 

## பொது

இங்குள்ள துரோங் வெப்ப நீரூற்றுகள் (Trong Hot Springs) மிகவும் பழைமையானவை; மிகவும் புகழ்பெற்றவை. நீர்வீழ்ச்சிக்கு செல்ல அணுக அனுமதி தேவை. நீர்வீழ்ச்சி இரண்டு முக்கிய பிரிவுகளைக் கொண்டுள்ளது. பல இரண்டாம் நிலை நீர்வீழ்ச்சிகளும் உள்ளன.

1900-ஆம் ஆண்டுகளில் இங்கு அதிகமான ரப்பர் தோட்டங்கள் இருந்தன. அந்தத் தோட்டங்களில் ஆயிரக் கணக்கான தமிழர்கள் வேலை செய்தனர். ஏறக்குறைய ஏழு தமிழ்ப்பள்ளிகள் இருந்தன. இப்போது மூன்று தமிழ்ப்பள்ளிகள் மட்டுமே இயங்கி வருகின்றன. முன்பு ரப்பர் தோட்டங்கள் இருந்த இடங்களில் தற்சமயம் செம்பனை பயரிடப்படுகிறது.

## துரோங் தமிழ்ப்பள்ளிகள்

பேராக்; லாருட், மாத்தாங், செலாமா மாவட்டத்தின் (*Larut, Matang and Selama District*) துரோங் பகுதியில் **3 தமிழ்ப்பள்ளிகள்** உள்ளன. அவற்றில் **108 மாணவர்கள்** பயில்கிறார்கள். **24 ஆசிரியர்கள்** பணிபுரிகிறார்கள். மலேசிய கல்வி அமைச்சு, 2022-ஆம் ஆண்டு சூன் மாதம் வெளியிட்ட புள்ளிவிவரங்கள்:

## மேற்கோள்கள்

## மேலும் காண்க
* சங்காட் ஜெரிங்
* பந்தாய் ரெமிஸ்
* தைப்பிங்
* லாருட், மாத்தாங், செலாமா மாவட்டம்	

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக்
பல்பீர் சிங் சித்து

**பல்பீர் சிங் சித்து** (*Balbir Singh Sidhu*) இந்தியாவைச் சேர்ந்த ஓர் அரசியல்வாதியாவார். பஞ்சாப் சட்டப் பேரவையில் சட்டமன்ற உறுப்பினராகவும் பஞ்சாப் அரசாங்கத்தில் சுகாதாரம் மற்றும் குடும்ப நலம் மற்றும் தொழிலாளர் துறை அமைச்சராகவும் இருந்தவர்.

## தொழில்
பல்பீர் சிங் சித்து 1990 ஆம் ஆண்டுகளில் இந்திய தேசிய காங்கிரசு கட்சியில் சேர்ந்தார். பஞ்சாப் இளைஞர் காங்கிரசு குழுவின் இணைச் செயலாளராகவும், பின்னர் துணைத் தலைவராகவும், மூத்த துணைத் தலைவராகவும் பணியாற்றினார். 1999 ஆம் ஆண்டு நடைபெற்ற மக்களவை தேர்தலின் போது பஞ்சாபில் காங்கிரசு கட்சியின் பொறுப்பாளராகவும் நியமிக்கப்பட்டார்.

2007 ஆம் ஆண்டில் பஞ்சாப் சட்டமன்றத் தேர்தலில் இவர் கரார் சட்டமன்றத் தொகுதியில் சிரோமணி அகாலி தளம் வேட்பாளர் இயசுசித்து சிங்கை தோற்கடித்து வெற்றி பெற்றார். மீண்டும் எசு.ஏ.எசு நகர் சட்டமன்றத் தொகுதியில் 2012 மற்றும் 2017 ஆம் ஆண்டு தேர்தல்களில் போட்டியிட்டு வெற்றி பெற்றார்.

2022 ஆம் ஆண்டு சூன் மாதம் 4 ஆம் தேதியன்று சண்டிகரில் உள்ள கட்சி அலுவலகத்தில் இராச் குமார் வெர்கா, குர்ப்ரீத் சிங் கங்கர், சுந்தர் சாம் அரோரா மற்றும் பலருடன் பாரதிய சனதா கட்சியில் சேர்ந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1959 பிறப்புகள்
பகுப்பு:பஞ்சாப் சட்டமன்ற உறுப்பினர்கள்
பகுப்பு:பஞ்சாப் நபர்கள்
சையத் சாபர் இசுலாம்

**சையத் சாபர் இசுலாம்** (*Syed Zafar Islam*) இந்தியாவைச் சேர்ந்த ஓர் அரசியல்வாதியாவார்.  உத்தரபிரதேச மாநிலத்திலிருந்து மாநிலங்களவையில்  நாடாளுமன்ற உறுப்பினராக இருந்தார்.  தற்போது பாரதிய சனதா கட்சியின் தேசிய செய்தி தொடர்பாளர்களில் ஒருவராகவும் உள்ளார். சையது சாபர் இசுலாம் ஒரு முன்னாள் முதலீட்டு வங்கியாளராகவும் இந்திய துணை நிறுவனமான இடாய்ச்சு வங்கியின் முன்னாள் நிர்வாக இயக்குநரும் ஆவார். இவர் கட்சியின் முக்கிய முசுலிம் தலைவர்களில் ஒருவராகக் கருதப்படுகிறார்.

2017 முதல் 2020 ஆம் ஆண்டு வரை ஏர் இந்தியாவின் அதிகாரப்பூர்வமற்ற சுயாதீன இயக்குநராகவும் பணியாற்றினார்.

## அரசியல் வாழ்க்கை
### அரசியல் பிரவேசம்
சையத் சாபர் இசுலாம் நரேந்திர மோதியின் அரசியலால் பாதிக்கப்பட்டு, இந்தியாவின் இடாய்ச்சு வங்கியின் இயக்குநர் பதவியை விலகல் செய்த பின்னர் 5 ஏப்ரல் 2014 அன்று பாரதிய சனதா கட்சியில்  சேர்ந்தார். பின்னர் கட்சியின் தேசிய செய்தி தொடர்பாளராக நியமிக்கப்பட்டார். 2017 ஆம் ஆண்டில்  இவர் அமைச்சரவையின் நியமனக் குழுவால் ஏர் இந்தியாவின் அதிகாரப்பூர்வமற்ற சுயாதீன இயக்குநராக நியமிக்கப்பட்டார். சோதிராதித்ய சிந்தியாவின் நெருங்கிய நண்பரான சாபர், 2020 ஆம் ஆண்டில் காங்கிரசில் இருந்து பாரதிய சனதா கட்சிக்கு  சிந்தியா மாறவும், கமல்நாத்தின் தேர்ந்தெடுக்கப்பட்ட மத்தியப் பிரதேச காங்கிரசு அரசாங்கத்தை கவிழ்க்கவும் உதவுவார் என்று நம்பினார். பல தேசிய செய்தித்தாள்களில் அரசியல் மற்றும் பொருளாதார விவகாரங்கள் பற்றிய கருத்துக்களையும் இவர் எழுதினார்.

### பாராளுமன்ற உறுப்பினர்
2020 ஆம் ஆண்டு நடைபெற்ற இடைத்தேர்தலில், உத்தரபிரதேசத்தில் இருந்து காலியான மாநிலங்களவை  பதவிக்கு இவர் போட்டியின்றி தேர்ந்தெடுக்கப்பட்டார்.

## மேலும் பார்க்க
* பாரதிய ஜனதா கட்சி
* ஆரிப் முகமது கான்
* முக்தார் அப்பாசு நக்வி

## மேற்கோள்கள்

பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பகுப்பு:உத்தரப் பிரதேச நபர்கள்
பகுப்பு:பாரதிய ஜனதா கட்சி அரசியல்வாதிகள்
அலோகாசியா சினுவாட்டா

***அலோகாசியா சினுவாட்டா***, அராசியே குடும்பத்தைச் சேர்ந்த ஒரு பூக்கும் தாவரமாகும். பொதுவாக **அலோகாசியா குயில்ட் ரீம்ஸ்** அல்லது **அலோகாசியா புல்லட்டா'' என்று அழைக்கப்படும் இத்தாவரம் [[பிலிப்பீன்சு|பிலிப்பீன்சில்]] உள்ள [[சமர், பிலிப்பீன்சு|சமர்]], லெய்ட் மற்றும் [[மிண்டனாவ|மின்டனாவோவின்]] சில பகுதிகளில் உள்ள சுண்ணாம்புக் காடுகளை [[அகணிய உயிரி|முதன்மையாகக்]] கொண்டதாகும்.  [[பன்னாட்டு இயற்கைப் பாதுகாப்புச் சங்கம்]] இதனை ஆபத்தான இனமாக வகைப்படுத்தியுள்ளது. இயற்கை சூழலில் ஆபத்தான நிலை இத்தாவரத்திற்கு இருந்தபோதிலும், வீட்டு தாவரமாக வளர்க்கப்பட்டு வருகிறது.

== வகைப்பாட்டியல் ==
இது 1885 ஆம் ஆண்டில்  நிக்கோலஸ் எட்வர்ட் பிரவுன் என்பவரால் எழுதப்பட்ட **தி கார்டனர்ஸ் குரோனிக்கல்'' நூலில் முதன்முதல் பதிவுசெய்யப்பட்டுள்ளது.

## மேற்கோள்கள்

பகுப்பு:மிக அருகிய இனங்கள்
பகுப்பு:தாவரவியல் பெயருடையக் கட்டுரைகள்
துகாரினோவைட்டு

**துகாரினோவைட்டு** (*Tugarinovite*)  என்பது MoO2 என்ற மூலக்கூற்று வாய்பாட்டால் விவரிக்கப்படும் அரிய மாலிப்டினம் ஆக்சைடு கனிமமாகும். கந்தக குறைபாட்டைக் குறைக்கும் சூழலில் உருகா உருமாற்றத்துடன் தொடர்புடைய முதன்மை கனிம கட்டமாக துகாரினோவைட்டு தோன்றுகிறது. கனிமம் தோன்றுமிடத்தில் யுரேனினைட்டு, மாலிப்டினைட்டு, கலீனா, சிர்கான் மற்றும் உல்பெனைட்டு  ஆகிய கனிமங்களுடன் காணப்படுகிறது.

முதன்முதலில் உருசியாவின் தூர-கிழக்கு பிராந்தியத்தில் உள்ள அமுர்சுகாயா மாகாணத்தில் உள்ள லென்சுகாய் மாலிப்டினம்-யுரேனியம் படிவுகளில் துகாரினோவைட்டு கண்டறியப்பட்டது. இது மாசுகோவில் உள்ள வெர்னாட்சுகி நிறுவனத்தைச் சேர்ந்த புவி வேதியியலாளர் இவான் அலெக்சீவிச்சு துகாரினோவின் நினைவாக கனிமத்திற்கு துகாரினோவைட்டு எனப் பெயரிடப்பட்டது. உருசியாவில் கிடைத்ததற்கு அடுத்து மெக்சிகோவின் சிகூவாகூவாவில் உள்ள அலெண்டே விண்கல், சப்பானின் நான்செய் தீவுக்கூட்டம் மற்றும் செக் குடியரசின் போகிமியா ஆகிய இடங்களிலும் துகாரினோவைட்டு கனிமம் இருப்பதாக பதிவாகியுள்ளது.

பன்னாட்டு கனிமவியல் சங்கம் துகாரினோவைட்டு கனிமத்தை Tug என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:மாலிப்டினக் கனிமங்கள்
பகுப்பு:ஆக்சைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
புரோட்டோன் சிட்டி

**புரோட்டோன் சிட்டி** (ஆங்கிலம்: *Proton City*; மலாய்: *Bandar Raya Proton*; சீனம்: 拉雅普腾镇) என்பது மலேசியா, பேராக் மாநிலம், முவாலிம் மாவட்டத்தில் (*Muallim District*) அமைந்துள்ள ஒரு தொழில்துறை, வணிக நகரம் ஆகும். இதன் குடியிருப்பு பகுதிகள் 4,000 ஏக்கர் பரப்பளவு (16 கி.மீ.²) கொண்டவை. '''RM''' 1.8 பில்லியன் செலவிலான புரோட்டான் வாகன உதிரி பாகங்கள் தயாரிக்கும் ஆலையும் இங்குதான் உள்ளது.

புரோட்டோன் சிட்டி 2027-ஆம் ஆண்டிற்குள் முழுமையாக வளர்ச்சி அடைவதை நோக்கமாகக் கொண்டுள்ளது. டிஆர்பி-ஐகோம் (**DRB-HICOM**) நிறுவனம்; மற்றும் புரோட்டோன் நிறுவனம் ஆகிய நிறுவனங்களுக்கு இடையிலான கூட்டு முயற்சியில் புரோட்டோன் சிட்டி கட்டுமானம் மேற்கொள்ளப்படுகிறது. புரோட்டோன் சிட்டி 1996-இல் RM 2.5 பில்லியன் தொடக்க முதலீட்டில் தொடங்கப்பட்டது.

புரோட்டோன் சிட்டி நகரம் வடக்கு-தெற்கு நெடுஞ்சாலையின் வலது புறத்தில், தஞ்சோங் மாலிம் மற்றும் சிலிம் ஆற்றுக்கும் இடையில் அமைந்துள்ளது. இந்தப் பகுதி ரப்பர் மற்றும் செம்பனை தோட்டங்கள் நிறைந்த பகுதியாகும்

## பொது

புரோட்டான் வாகன உதிரி பாகங்கள் தயாரிக்கும் ஆலையின் (*Proton Car Assembly Plant*) கட்டுமானத்துடன் புரோட்டோன் சிட்டி தொடங்கியது. அந்த ஆலையில் தற்சமயம் 2,000-க்கும் அதிகமான பணியாளர்கள் பணிபுரிகின்றனர்.

மேலும் அவர்களில் பெரும்பாலோர் அப்பகுதியில் வசிக்கிறார்கள் என்றும் கணிக்கப்படுகிறது. புரோட்டோன் சிட்டி 2027-ஆம் ஆண்டு முழுமையாக வளர்ச்சி அடைந்த நிலையில், அது சுமார் 240,000 மக்கள்தொகையைக் கொண்டு இருக்கும்.

புரோட்டான் சிட்டியில் சுல்தான் இட்ரிஸ் கல்விப் பல்கலைக்கழகம் (*Sultan Idris Education University* - **UPSI**) எனும் பல்கலைக்கழகத்தின் மாணவர்களும் மற்றும் ஊழியர்களும் உள்ளனர், இந்தப் பல்கலைக்கழகம் சில ஆண்டுகளுக்கு முன்பு சுல்தான் இட்ரிஸ் ஆசிரியர் கல்லூரி (*Sultan Idris Teachers Institute*) என்று அறியப்பட்டது. இந்தப் பல்கலைக்கழகம் புரோட்டான் நகரத்திற்குள் 800 ஏக்கர் (3.2&nbsp;கி.மீ.²) பரப்பளவில் 20,000 மாணவர்களைக் கொண்டுள்ளது.

## மேற்கோள்கள்

* Proton City

## மேலும் காண்க
* தஞ்சோங் மாலிம்
* சிலிம் ரிவர்
* சிலிம்
* பேராங்
* முவாலிம் மாவட்டம்	
* வடக்கு-தெற்கு அதிவேக நெடுஞ்சாலை

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக்
மல்லிகைத்தீவு

**மல்லிகைத்தீவு** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது முல்லைத்தீவுக்கு வடமேற்கே சுமார் 15 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
கால்சியம் மோனோபாசுபைடு

**கால்சியம் மோனோபாசுபைடு** (*Calcium monophosphide*) என்பது CaP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சில நேரங்களில் கால்சியம் பாசுபைட்டு என்றும் அழைக்கப்படுகிறது. 
கால்சியம் பாசுபைட்டும் Ca3P2 என்ற மூலக்கூற்று வாய்பாட்டால் விவரிக்கப்படும் கால்சியம் பாசுபேட்டாகவும் கருதப்படுகிறது.  கால்சியம் மோனோபாசுபைடு கருப்பு நிறத்தில் ஒரு திண்மப் பொருளாகக் காணப்படுகிறது. 

## கட்டமைப்பு
கால்சியம் மோனோபாசுபைடின் கட்டமைப்பு சோடியம் பெராக்சைடு சேர்மத்தின் கட்டமைப்பை ஒத்த கட்டமைப்பு கொண்டதாக உள்ளது. 

## பண்புகள்
இத்திண்மம் Ca2P2 என்ற வாய்பாட்டால் விவரிக்கப்படும் ஓர் உப்பாகும். வேதிப் பிணைப்பு அயனிப் பிணைப்பு என்பதால் இருபாசுபைடு மையங்கள் எதிர்மின் சுமையுடன் எளிதாக புரோட்டானேற்றம் அடைகின்றன. நீராற்பகுப்பு வினையில் இச்சேர்மம் இரு பாசுபீனை வெளியிடுகிறது (P2H4)::
  
:Ca2P2 + 4 H2O → 2 Ca(OH)2 + P2H4

CaP மற்றும் கால்சியம் கார்பைடின் (CaC2) நீராற்பகுப்புகள் ஒரே மாதிரியானவையாகும். ஆனால்  இருபாசுபீன் காற்றில் தானாகவே பற்றிக்கொள்ளும். எனவே, CaP காற்றில் இருந்து பாதுகாக்கப்பட வேண்டும்.

கால்சியம் மோனோபாசுபைடு 600 பாகை செல்சியசு வெப்பநிலையில் Ca3P2 சேர்மமாக சிதைவடைகிறது.
3 CaP → Ca3P2 + 1/4 P4

## மேற்கோள்கள்


பகுப்பு:கால்சியம் சேர்மங்கள்
பகுப்பு:பாசுபைடுகள்
குறளரசன்

**குறளரசன்** (*Kuralarasan*) ஓர் இந்திய நடிகரும் மற்றும் இசையமைப்பாளரும் ஆவார். இவர் தமிழகத் திரைப்படத்துறையில் பணியாற்றுகிறார். இவர் தனது தந்தை டி. ராஜேந்தர் மற்றும் தனது அண்ணன் சிலம்பரசன் ஆகியோருடன் இன்றுவரை அவர்களது அனைத்து படங்களிலும் இணைந்து பணியாற்றியுள்ளார்.

## சொந்த வாழ்க்கை
குறளரசன், டி. ராஜேந்தர் மற்றும் உஷா ஆகியோரின் இளைய மகனும், நடிகர் சிலம்பரசனின் தம்பியும் ஆவார்.

பிப்ரவரி 2019 இல், குறளரசனின் கலிமா (நம்பிக்கைப் பிரகடனம்) சென்னை அண்ணாசாலையில் உள்ள ஒரு பள்ளிவாசலில் தனது பெற்றோருடன் இசுலாத்தைத் தழுவிய காணொளி ஒன்று வெளியானது. சிறு வயது முதலே குறளரசன் இசுலாத்தின் மீது பற்று கொண்டிருந்ததாகவும், அந்த பிரகடன நிகழ்வின் மூலம் இசுலாத்தை முழுமையாக தழுவியதாகவும் இவரின் தந்தை டி. ராஜேந்தர் செய்தியாளர்களிடம் தெரிவித்தார். குறளரசன் தனது சொந்த விருப்பத்தால் இசுலாத்தின் கொள்கைகளில் ஈர்க்கப்பட்டு அதை ஏற்றுக்கொண்டதாகக் கூறினார்.

## தொழில்
இவர் குழந்தைக் கலைஞராக தனது வாழ்க்கையைப் *பெற்றெடுத்த பிள்ளை* (1993) என்ற திரைப்படத்தின் மூலம் தொடங்கினார். பின்னர் சொன்னால் தான் காதலா (2001) படத்தில் இவரது பாத்திரத்திற்காக பாராட்டுகளைப் பெற்றார். இவர் தனது தந்தையின் தயாரிப்பான இது நம்ம ஆளு (2016) திரைப்படத்தின் மூலம் தனது சகோதரர் சிலம்பரசன் நடித்ததன் மூலம் இசையமைப்பாளராக அறிமுகமானார். “கிங் காங்”  என்ற பாடலை பாடியதோடு அல்லாமல், படத்தின் அனைத்து பாடல்களுக்கும் இவர் பாடல் வரிகளை எழுதினார். இவர் அமெரிக்காவை தளமாகக் கொண்ட கலைஞர்களுடன் ஒரு சுயாதீன இசைத் தொகுப்பிற்கு இசையமைத்தார். மேலும் பல இந்தித் திரைப்படங்களிலும் பணிபுரிகிறார்.

## மேற்கோள்கள்

## வெளி இணைப்புகள்
*

பகுப்பு:தமிழ்நாட்டில் இசுலாம்
பகுப்பு:வாழும் மக்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழ் நடிகர்கள்
பகுப்பு:தமிழ் முசுலிம் நபர்கள்
பகுப்பு:தமிழ்த் திரைப்பட நடிகர்கள்
பப்புலாய் தீவு

**பப்புலாய் தீவு** (*Populai Island*) என்பது பப்புவா நியூ கினியாவின் மில்னே விரிகுடா மாகாணத்தில் உள்ள உலூசியாடு தீவுக்கூட்டத்தில் அமைந்துள்ள ஒரு தீவு ஆகும். மார்கரெட் தீவு என்றும் இத்தீவு அழைக்கப்படுகிறது.

## நிர்வாகம்
பப்புலாய் தீவு கோதை வார்டின் ஒரு பகுதியாகும். இது மில்னே விரிகுடா மாகாணத்தில் அமைந்துள்ள சமராய்-முருவா மாவட்டத்தில் உள்ள புவனப்வானா கிராமப்புற உள்ளூர் அளவிலான அரசாங்கப் 
பகுதிக்கு சொந்தமானது.

## புவியியல்
பப்புலாய் தீவு சைடியா தீவின் தென்கிழக்கில் அமைந்துள்ளது. இந்த தீவு சைடியா குழுவின் ஒரு பகுதியாகும். இது உலூசியாடு தீவுக்கூட்டத்தின் சமராய் தீவுகளின் ஒரு பகுதியாகும்.

## மக்கள் தொகை
பப்புலாய் தீவின் வடக்கு கடற்கரையில் உள்ள ஒரு கிராமத்தில் 15 பேர் வசிக்கின்றனர்.

## மேற்கோள்கள்

பகுப்பு:பப்புவா நியூ கினியின் தீவுகள்
விவேக் செஜ்வால்கர்

**விவேக் நாராயண் செஜ்வால்கர்** (*Vivek Shejwalkar*)(பிறப்பு 13 சூன் 1947) என்பவர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் 2019 இந்தியப் பொதுத் தேர்தலில் பாரதிய ஜனதா கட்சியின் வேட்பாளராக மத்தியப் பிரதேசத்தின் குவாலியர் மக்களவைத் தொகுதியில் போட்டியிட்டு இந்திய நாடாளுமன்றத்தின் கீழ் அவையான மக்களவைக்கு உறுப்பினராகத் தேர்ந்தெடுக்கப்பட்டார்.

செஜ்வால்கரின் தந்தை நரேன் கிருஷ்ணா ராவ் 6வது மக்களவை மற்றும் 7வது மக்களவையின் உறுப்பினராகப் பணியாற்றி உள்ளார். செஜ்வால்கர் குவாலியர் மாநகராட்சியின் தலைவராகவும் இருந்துள்ளார். இவர் சிவாஜி பல்கலைக்கழகம் மற்றும் மாதவ் பல்கலைக்கழகம் குவாலியர் ஆகியவற்றில் கல்வி கற்று மின் பொறியியலில் பட்டம் பெற்றார்.

## மேற்கோள்கள்

## வெளி இணைப்புகள்
* மக்களவை இணையதளத்தில் அதிகாரப்பூர்வ சுயசரிதை

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
அருங்காட்சியகக் கடை

thumb|250x250px|பிரான்சு நாட்டின் தபால் அருங்காட்சியகத்தில் ஒரு பரிசுப் பொருள் கடை

**அருங்காட்சியகக் கடை** (*Museum shop*)  அருங்காட்சியகத்தில் அமைந்திருக்கும் பரிசுப் பொருட்கள் விற்பனை செய்யும் கடையைக் குறிக்கும். . வழக்கமாக அருங்காட்சியகத்தில் உள்ள படைப்புகளின் மறு உருவாக்கம், பட அஞ்சல் அட்டைகள், அருங்காட்சியகத்தின் சேகரிப்புகள் தொடர்பான புத்தகங்கள் மற்றும் பல்வேறு வகையான நினைவுப் பொருட்கள் ஆகியவை இங்குள்ள விற்பனை பொருட்களில் அடங்கும். கலை அருங்காட்சியகங்களில் பெரும்பாலும் ஆடை மற்றும் அலங்காரப் பொருள்கள் கலைப்படைப்புகளால் ஈர்க்கப்பட்டதாகவோ  அல்லது நகலெடுக்கப்பட்டதாகவோ இருக்கும். அருங்காட்சியக கடைகள் பெரும்பாலும் நுழைவாயில் அல்லது வெளியேறும் இடத்திற்கு அருகில் வைக்கப்படுகின்றன. தற்காலிக சிறப்பு கண்காட்சிகள் பெரும்பாலும் அவற்றின் சொந்த பரிசுக் கடைகளைக் கொண்டுள்ளன. அருங்காட்சியகக் கடைகள் பெரும்பாலும் அருங்காட்சியகங்களுக்கான முக்கிய வருவாய் ஆதாரங்களாக இருக்கின்றன, ஏனெனில் பொது நிதி குறைகிறது, மற்றும் அருங்காட்சியக வல்லுநர்கள் பெரும்பாலும் பார்வையாளர்களை கல்வியின் முக்கிய கூறுகளாக கருதுகின்றனர்.

நியூயார்க் பெருநகர கலை அருங்காட்சியகம்  1908 ஆம் ஆண்டில்  உலகின் முதல் அருங்காட்சியகக் கடையை நிறுவியதாகக் கூறப்படுகிறது. அமெரிக்காவில், இரண்டாம் உலகப் போருக்குப் பிறகு அருங்காட்சியகக் கடைகள் உருவாகின . முதலில், அவை பெரும்பாலும் சிறியவையாக இருந்தன மற்றும் அவை  தொழில் ரீதியாக நிர்வகிக்கப்படவில்லை. அவர்கள் 1980 ஆம் ஆண்டுகளில் முக்கியமான வருவாய் ஈட்டுபவர்களாக மாறினர்.

அருங்காட்சியகங்களைப் பற்றிய பார்வையாளர்களின் கருத்துகளில் அருங்காட்சியகக் கடைகள் ஒரு முக்கிய அங்கமாகிவிட்டன. உண்மையில், சில ஆய்வுகள் பார்வையாளர்கள் கண்காட்சிகளைக் காட்டிலும் கடை, மற்றும் உணவகங்கள் பலவற்றில் அதிக நேரம் செலவிடுவதாகக் காட்டுகின்றன.

அருங்காட்சியகங்களைப் பற்றிய சில எழுத்தாளர்கள் வணிகமயமாக்கலுக்கு எதிரான நிலைப்பாட்டை எடுத்து, கடைகளை அருங்காட்சியகத்தின் கலாச்சார மதிப்பைக் குறைமதிப்பிற்கு உட்படுத்துவதாக விமர்சிக்கின்றனர்.

## மேற்கோள்கள்

## நூல் பட்டியல்
* 

பகுப்பு:அருங்காட்சியகவியல்
கிதேசி இசிகாவா

**கிதேசி இசிகாவா** (*Hideshi Ishikawa*, 石川 日出志) யப்பானிய நாட்டினைச் சேர்ந்த தொல்லியலாளர் ஆவார். இவர் 1954 ஆம் ஆண்டு பிறந்தார். 1978 ஆம் ஆண்டு முதல்  இவர் மீசி பல்கலைக்கழகத்தின் தொல்லியல் துறையில் பேராசிரியராக உள்ளார். யாயோய் காலம் மற்றும் கொரிய தீபகற்பத்தின் வெண்கல இரும்பு கால வரலாறு மற்றும் கலாச்சாரம், மற்றும் சோமோன் கலாச்சாரம் மற்றும் மட்பாண்டங்களில் நிபுணராகக் கருதப்படுகிறார். 2008 ஆம் ஆண்டு யாயோய் சகாப்தத்தின் இடிபாடுகள் மற்றும் 2010 ஆம் ஆண்டு பண்டைய யப்பானிய வரலாற்றில் விவசாய சமூகம் பற்றிய புத்தகங்கள் உட்பட பல புத்தகங்களையும் ஆவணங்களையும் இவர் வெளியிட்டுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1954 பிறப்புகள்
பகுப்பு:தொல்லியலாளர்கள்
தெற்காசிய இலக்கிய விருது

**தெற்காசிய இலக்கிய** **விருது** (*SAARC Literary Award*) என்பது 2001ஆம் ஆண்டு முதல் தெற்காசிய நாடுகளின் எழுத்தாளர்கள் மற்றும் இலக்கிய அறக்கட்டளையால் வழங்கப்படும் ஆண்டு விருதாகும்.  சுமன் பொக்ரேல் மற்றும் அபய் கே ஆகியோர் இந்த விருதைப் பெற்றவர்களில் சிலர்.  நேபாளி கவிஞர், பாடலாசிரியர் மற்றும் மொழிபெயர்ப்பாளர் சுமன் போக்ரேல் இரண்டு முறை இந்த விருதைப் பெற்ற ஒரே எழுத்தாளர் ஆவார்.

## விருது பெற்றவர்கள்
ஆண்டு வாரியாக விருது பெற்றவர்களின் பட்டியல் பின்வருமாறு:
thumb|250x250px| தெற்காசிய இலக்கிய விருது 2015 பெற்றவர்களின் குழு புகைப்படம்
thumb|250x250px| தெற்காசிய இலக்கிய விருது 2013 பெற்றவர்கள்

தெற்காசிய நாடுகளின் எழுத்தாளர்கள் மற்றும் இலக்கிய அறக்கட்டளை, தெற்காசிய நாடுகளிலிருந்து வளர்ந்து வரும் கவிஞர்கள் மற்றும் எழுத்தாளர்களுக்கு "சார்க் இளம் எழுத்தாளர்கள் விருதை" வழங்குகிறது. கலிதா ப்ரோக், உருபானா அக், விவிமேரி வாண்டர்போர்டன், நந்தா டின்ட் சுவே, மனு மஞ்சில், நய்யாரா ரஹ்மான் ஆகியோர் இந்த விருது பெற்றவர்களில் சிலர்.

## மேற்கோள்கள்

## வெளி இணைப்புகள்

* சார்க் எழுத்தாளர்கள் மற்றும் இலக்கியத்தின் அடித்தளம்
* போஸ்வால் ஆலோசனைக் குழு   
* ஒன்இந்தியாவில் தொடர்புடைய செய்திகள்
* இந்துஸ்தான் டைம்ஸில் தொடர்புடைய செய்தி
* என்டிடிவியில் தொடர்புடைய செய்திகள்
* ஆப்கன் தூதரகம் தொடர்பான செய்திகள்
* காத்மாண்டு போஸ்டில் தொடர்புடைய செய்திகள்
* Outlook India தொடர்பான செய்திகள்
* கிரேட்டர் காஷ்மீர் தொடர்பான செய்திகள்

பகுப்பு:இலக்கிய விருதுகள்
பகுப்பு:தெற்காசியா
சர்கிதியோர்னிசு

**சர்கிதியோர்னிசு** (*Sarkidiornis*) என்பது ***அனாடிடே*** குடும்பத்தில் உள்ள ஒரு பேரினமாகும். ***சர்கிடியோர்னிசு*** சில சமயங்களில் இதன் ஒரே சிற்றினமான செண்டு வாத்துடன் (*ச. மெலனோடோசு*) ஒற்றை உயிரலகு பேரினமாகக் கருதப்படுகிறது. ஆனால் வகைப்பாட்டியலாளர்கள் இதில் இரு சிற்றினங்கள் உள்ளதாகத் தெரிவிக்கின்றனர்.

## மேற்கோள்கள்

* https://www.itis.gov/servlet/SingleRpt/SingleRpt?search_topic=TSN&search_value=175243#null ITIS குறிப்பு

பகுப்பு:வாத்துகள்
பகுப்பு:பறவைப் பேரினங்கள்
வான் மூன்று

**வான் மூன்று ''(Vaan Moondru)*** என்பது 2023 ஆம் ஆண்டு வெளியான இந்தியத் தமிழ் மொழித் திரைப்படமாகும், இது ஏ. எம். ஆர் முருகேஷ் இயக்கியுள்ளார். இத்திரைப்படத்தில் [[டெல்லி கணேஷ்]], [[லீலா சாம்சன்]], வினோத் கிஷன் ஆகியோர் முக்கிய வேடங்களில் நடித்துள்ளனர். இது 11 ஆகஸ்ட் 2023 அன்று வெளியிடப்பட்டது.

== நடிகர்கள் ==
* சிவனாக [[டெல்லி கணேஷ்]]
* சித்ராவாக [[லீலா சாம்சன்]]
* ஜோஷ்வாவாக வினோத் கிஷன்
* ஜோதியாக [[அபிராமி வெங்கடாசலம்]]
* சுஜித் வேடத்தில் ஆதித்யா பாஸ்கர்
* சுவாதியாக [[அம்மு அபிராமி]]

== தயாரிப்பு ==
இத்திரைப்படத்திற்கு வான் மூன்று என்ற தலைப்பைத் தெரிவு செய்வதற்கு முன்னதாக இத்திரைப்படத்தின் தயாரிப்பாளர்கள் தொடக்கத்தில் ஆங்கிலத் தலைப்பொன்றை யோசித்து வைத்திருந்தார்கள்.

== வரவேற்பு ==
இத்திரைப்படம் 11 ஆகத்து 2023 அன்று ஒளித்தாரைத் தளம் வழியாக வெளியிடப்பட்டது. இணையவழி காணொலித் தாரையிலிருந்து வெளியிடப்பட்ட இத்திரைப்படத்தை  ஒரு விமர்சகர்  "முன்னணி நடிகர்களின் நேர்மையான நடிப்பை நம்பியிருக்கும் ஒரு பாதிப்பில்லாத நல்ல உணர்வினைத் தரும் நல்ல படம்" என்று குறிப்பிட்டுள்ளார்.  *தி டெக்கான் குரோனிக்கிளில்* இருந்து ஒரு விமர்சகர் பின்வருமாறு எழுதியுள்ளார். "படம் முழுவதும், கடந்த காலம் உங்களுக்கு மிகவும் கடினமாக இருந்தபோதும் வாழ்க்கையைப் புதிதாகத் தொடங்க முடியும் என்ற கருத்தை இயக்குநர் ஒவ்வொருத்தருக்குள்ளும் செலுத்த முயற்சிக்கிறார்".  லெசர்பைட்-இன் சுபஸ்ரீ தத்தா இத்திரைப்படத்தைப் பற்றி பின்வருமாறு எழுதினார், "திரைப்படம் கதைக்களத்தைப் பயன்படுத்தி உணர்ச்சிகளைத் தூண்டுவதை விட உங்கள் உணர் திறனை அதிகம் சார்ந்துள்ளது. ஆனால், இத்திரைப்படத்தின் நடிகர்களுக்கு நன்றி, திரைப்படம் பார்க்கச் சிறந்ததாக உள்ளது".  *ஆனந்த விகடனில்'' இருந்து ஒரு விமர்சகர் படத்திற்கு நடுநிலையான விமர்சனம் கொடுத்திருந்தார். 

## மேற்கோள்கள்

## வெளி இணைப்புகள்
*
பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
நிலவை ஆய்வு செய்வதற்கான திறன் தரையிறங்கி

**நிலவை ஆய்வு செய்வதற்கான திறன் தரையிறங்கி** (*Smart Lander for Investigating Moon*, **SLIM**) என்பது சப்பானிய விண்வெளி ஆய்வு முகவரகத்தின் (JAXA) நிலாத் தரையிறக்கத் திட்டம் ஆகும். 2021 இல் தரையிறக்க 2017 இலேயே திட்டமிடப்பட்டிருந்தாலும், விண்கலத்தின் எக்சு-கதிர் படமாக்கல், நிறமாக்கல் போன்ற பணிகளில் தாமதம் ஏற்பட்டதால் இது 2023 இற்கு ஒத்திவைக்கப்பட்டது. 2023 செப்டம்பர் 7 உள்ளூர் நேரம் 08:42 மணிக்கு நிலவை நோக்கி வெற்றிகரமாக ஏவப்பட்டது. 2023 திசம்பர் 25 இல், நிலவின் சுற்றுப்பாதையில் இணைந்து, 2024 சனவரி 19 15:20 ஒசநே இற்கு நிலவில் வெற்றிகரமாகத் தரையிறங்கியது. இதன் விளைவாக, நிலவின் மேற்பரப்பில் மென்மையாகத் தரையிறங்கிய ஐந்தாவது நாடாக சப்பான் ஆனது.

## இவற்றையும் பார்க்க
* நிலாவில் தரையிறக்கம்

## மேற்கோள்கள்

## வெளி இணைப்புகள்
* Official project site (சப்பானிய மொழியில்)
* JAXA SLIM page
* ISAS/JAXA SLIM page

பகுப்பு:நிலாவுக்கான பயணத் திட்டங்கள்
பகுப்பு:சப்பானிய விண்வெளித் திட்டங்கள்
பகுப்பு:2024 நிகழ்வுகள்
அரேகேல்சு

**அரேகேல்சு** (தாவர வகைப்பாட்டியல்: *Arecales*) என்பது பூக்கும் தாவரங்களின் வரிசையாகும் . கடந்த சில தசாப்தங்களாக மட்டுமே இந்த வரிசை பரவலாக ஏற்றுக் கொள்ளப்பட்டுள்ளது. ஆய்வுகளின் படி இதுவரை, இந்த தாவரங்களின் வரிசைக்கு ஏற்றுக்கொள்ளப்பட்ட இனங்களையும், கோட்பாடுகளையும்  காண்போம்.

## வகைப்பாட்டியல்
2016 இன் APG IV வகைப்பாட்டியல் முறைமையின்படி, Dasypogonaceae குடும்பத்தை, அரேகேசியின் வழிதோன்றலாக காட்டும் ஆய்வுகளுக்குப் பிறகு, Dasypogonaceae குடும்பமானது, இந்த வரிசையில் வைக்கப்பட்டுள்ளது. எனினும், இந்த முடிவு, சில அறிஞர்களால் கேள்விக்கு உள்ளாக்கப்பட்டுள்ளது.

#### பிரின்சிப்சு
தாவர வகைபிரிப்பில், கோட்பாடுகள் படி, பிரின்சிப்சு என்பது ஒரு தாவரவியல் பெயர் ஆகும். இதற்கு   "முதல்" என்பது பொருளாகும். இது எங்லர் அமைப்பில் *[[ஒருவித்திலை]]*களில், ஒரு வரிசைக்காகவும், பின்னர் குபிட்ஸ்கி அமைப்பிலும் பயன்படுத்தப்பட்டது. இந்த வரிசையில் *[[பனைக்குடும்பம்|பால்மே]]* (மாற்று பெயர் *[[பனைக்குடும்பம்]]* ) என்ற குடும்பம் மட்டுமே அடங்கியுள்ளது. தாவரவியல் பெயரிடலுக்கான விதிகள் குடும்பத்தின் தரத்திற்கு மேல் இத்தகைய விளக்கமான தாவரவியல் பெயர்களைப் பயன்படுத்துவதற்கு வழங்குவதால், இன்றும் இந்தப் பெயரைப் பயன்படுத்துகின்றனர். ஆனால், நடைமுறையில் பெரும்பாலான அமைப்புகள் அரேகேல்ஸ் என்ற பெயரையே விரும்புகின்றன. இதைத் தொடர்ந்து, *பிரின்சிப்சு (Principes)* பன்னாட்டு பாம் சொசைட்டியின் பத்திரிகையின் பெயராக மாறி பிறகு, 1999 இல் *பாம்ஸ்* என அழைக்கப்படுகிறது.

## மேற்கோள்கள்



## வெளி இணைப்புகள்

* Data related to Arecales at Wikispecies
* NCBI Taxonomy Browser

பகுப்பு:Articles using diversity taxobox
பகுப்பு:பனையியல்
பகுப்பு:பூக்கும் தாவர வரிசைகள்